
Lige  for  Kristus  opsteg  til  Himmelen,  talte  han  følgende 
Ord  til  sine  Apostle:  »Mig  er  given  al  Magt  i  Himmelen  og  paa 
Jorden.  Gaar  derfor  hen  og  lærer  alle  Folk  og  dober  dem  i 
Navnet  Faderens  og  Sønnens  og  den  Helligaands;  og  lærer 
dem  al  holde  alt  det,  jeg  har  befalet  eder,  og  se,  jeg  er  med 
eder  alle  Dage  indtil  Verdens  Ende.«  (Matt.  28:  18—20.) 

I  Lydighed  til  denne  Befaling  prædikede  de  gamle  Apostle 
og  andre  Evangeliet,  først  i  Palæstina  og  senere  i  de  om- 
liggede  Lande.  Apostelen  Paulus,  Hedningernes  Apostel,  var 
den  første  Missionær,  saavidt  Historien  beretter,  der  vidnede 
om  den  opstandne  Frelser  i  Syrien,  Lilleasien,  Grækenland, 
Italien  etc.  Man  véd  ikke,  i  hvor  mange  Lande  den  tidligere 
kristne  Kirkes  Missionærer  virkede,  men  det  er  et  bevist  Fak- 
tum, at  de  prædikede  i  de  fleste,  om  ikke  i  alle  de  Lande,  der 
grænsede  til  Middelhavet.  Nogle  Legender  fortæller,  at  Tho- 
mas og  andre  forkyndte  Evangeliet  i  England  og  i  det  langt 

bortliggende  Indien.  Det  maa  imidlertid  erindres,  at  Verden 
paa  den  Tid  ikke  var  saa  kendt  af  Menneskene  som  den  er  i 
Dag.  Amerika  for  Eksempel  var  sandsynligvis  ikke  kendt  af 
Folket,  som  levede  i  den  ostlige  Verden,  ikke  heller  var  den 
sydlige  Del  af  Afrika  kendt  af  Nationerne  i  de  nordlige  Lande 
før  Aarhundreder  senere. 

Engelen,  der  var  bestemt  til  at  genoprette  Evangeliet  paany 
i  vore  Dage,  er  af  Johannes  den  Aabenbarer  omtalt  i  folgende 
Ord:  »Og  jeg  saa  en  anden  Engel  flyve  midt  igennem  Himme- 
len, som  havde  et  evigt  Evangelium  at  forkynde  dem,  som 
bor  paa  Jorden,  og  alle  Sla^gter  og  Stammer  og  Tungemaal  og 
Folk;  som  sagde  med  høj  Røst,  frygter  Gud  og  giver  ham 
Ære,  thi  hans  Doms  Time  er  kommen;  og  tilbeder  den,  som 
har  gjort  Himmelen  og  Jorden  og  Havet  og  Vandenes  Kilder.« 
(Aab.  14:  6,  7.) 

Medens  vi  af  disse  Ord  forstaar,  at  denne  Engel  havde  det 
evige  Evangelium  at  forkynde  til  dem,  der  bor  paa  Jorden, 
saa  maa  det  dog  ikke  blive  forstaaet,  at  han  personlig  ved 
hans  egen  Røst  eller  ved  hans  egen  Kraft  skulde  proklamere 
det  til  alle  og  enhver.  Den  naturlige  Slutning  er,  at  dødelige 
Mennesker  vilde  blive  kaldet,  ligesom  i  alle  tidligere  Uddelin- 
ger, til  at  gøre  Missionsarbejde  iblandt  deres  Medmennesker. 
Saaledes  var  det,  da  Joseph  Smith  blev  udvalgt  som  et  Red- 
skab i  Herrens  Haand  for  at  indfore  en  ny  Uddeling.  Saa- 
snart  han  var  blevet  begunstiget  med  et  herligt  Syn,  tidlig  paa 
Faraaret  1820  (i  hvilket  han  saa  Faderen  og  Sønnen),  bar  han 
sit  Vidnesbyrd  om,  hvad  han  havde  set  og  hørt.  Efterhaanden 
modtog  han  flere  Besøg  af  Engelen  Moroni,  i  hvis  Tilsyne- 
komst de  Sidste  Dages  Hellige  ser  Opfyldelsen  af  Johannes 
Forkyndelse.  Flere  Aar  hengik,  igennem  hvilke  hellige  Sende- 
bud genoprettede  Præstedømmet  paa  Jorden  under  Medvirk- 
ning af  Joseph  Smith  og  Oliver  Gowdery,  og  saa  snart  som 
Kirken  var  organiseret,  paabegyndtes  Missionsarbejdet.  Me- 
dens Oliver  Cowdery  er  anerkendt  for  at  være  den  Ældste, 
som  holdt  den  første  evangeliske  Tale  i  denne  Uddeling,  er 

det  kun  rimeligt,  at  Profeten  Joseph  Smith  er  kaldet  den 
første  Sidste  Dages  Helliges  Missionær;  thi  lige  siden  han  i 
1820  modtog  sit  forste  Syn,  undlod  han  ikke,  i  Midten  af 
svære  Forfølgelser  og  Lidelser,  at  bære  sit  virkningsfulde 
Vidnesbyrd,  at  han  havde  samtalet  med  Engle  og  var  udvalgt 
af  Herren  til  at  udføre  en  ny  evangelisk  Husholdning. 

Ved  en  omhyggelig  Studering  af  ældre  historiske,  kirkelige 
Dokumenter  har  vi  været  istand  til  at  konstatere,  at  Kirken  i 
1830  har  udsendt  mindst  16  Missionærer,  heri  indbefattet  Jo- 
seph Smith  og  Oliver  Cowdery.  Desforuden  har  David  Whit- 
mer,  Samuel  H.  Smith,  Joseph  Smith  sen.,  Don  Carlos  Smith, 
Parley  P.  Pratt,  Hyrum,  Hewel  Knight,  Richard  Ziba  Peter- 
son,  Peter  Whitmer  ji\,  Sidney  Rigdom,  Frederick  G.  Wil- 
liams, John  Murdoc  og  Orson  Pratt  udført  Missionsarbejde  i 
flere  Stater  i  1830.  Optegnelserne  viser  tillige,  at  48  Mis- 
sionærer var  udsendt  fra  Kirkens  Hovedkvarter  i  1831,  72  var 
udsendt  i  1832,  41  i  1833,  111  i  1834  og  saa  fremdeles. 

Indtil  1837  var  .Eldsternes  Forkyndelse  indskrænket  til  de 
Forenede  Stater  og  Kanada;  men  i  1837  aabnede  Heber  C. 
Kimball  og  andre  et  stort  Missionsarbejde  i  Storbritannien, 
som  siden  den  Tid  uafbrudt  har  været  fortsat  paa  de  Bri- 
tiske Oer.  I  1843  blev  de  første  Missionærer  kaldet  til  at  for- 
kynde det  gengivne  Evangelium  til  Folk,  der  ikke  forstod  det 
engelske  Sprog.  Jeg  henfører  her  til  Society  Øernes  Mission, 
som  var  aabnet  tidlig  i  Foraaret  1844  af  Noah  Rogers,  Addi- 
son  Pratt  og  Benjamin  F.  Grouard,  som  i  1843  blev  kaldet 
som  Missionærer  til  disse  Øer.  To  eller  tre  Tusinde  af  de  Ind- 
fødte blev  snart  efter  knyttet  til  Kirken. 

Under  de  Helliges  Udvandring  fra  Nauvoo  i  1846  og  1847 
stod  Missionsarbejdet  omtrent  stille,  idet  at  mange  af  de  unge 
Brodre,  som  tidligere  havde  været  beskæftiget  i  Missions- 
marken,  var  bleven  indrulleret  i  Pionerernes  Rækker  eller  ind- 
rulleret som  Soldater  i  Mormon-Bataillonen,  men  efter  at  de 
Hellige  havde  fundet  et  vedvarende  Hjem  i  Klippebjergenes 
Dale,  blev  Missionsarbejdet  atter  taget  op  med  Kraft  og  havde 

megen  Sukces.  Og  da  var  det,  at  de  første  Missionærer  blev 
kaldet  til  det  europæiske  Fastland  og  ligeledes  til  Hawaiian 
Øerne.  Snart  efter  blev  Grene  af  Kirken  organiseret  i  flere 
af  de  europæiske  Lande  og  Missioner  oprettet,  af  hvilke  de 
fleste  har  eksisteret  til  denne  Dag.  I  det  Hele  har  Kirken  op- 
rettet ca.  40  særskilte  Missioner,  som  har  været  kendt  under 
folgende  Navne:  De  Forenede  Staters,  Kanada,  Palæstina, 
Tahitian,  Tysk,  Måltese,  West  Indien,  Svejts,  Island,  Syd- 
afrika, Gibraltar,  Kinesiske,  Ny  Zealand,  Siam,  Nederland, 
Samoa,  Østrig,  Finland,  Mexiko,  Tyrkiet,  Tonga,  Belgien,  Ja- 
pan, Armenien  etc. 

Missionærarbejdet  i  de  Forenede  Stater  har  været  inddelt 
i  flere  forskellige  Missioner,  af  hvilke  enhver  indbefatter  flere 
Stater,  saasom  de  Østlige  Staters,  Nordlige  Staters,  Sydlige 
Staters,  Indisk  Territorium,  Mellem  Staternes,  Vestlige  Sta- 
ters, Californien  og  Nordvestlige  Staters.  Den  oprindelige 
Skandinaviske  Mission  er  bleven  delt  og  indbefatter  en  Dansk, 
en  Svensk  og  en  Norsk  Mission.  Ogsaa  den  Britiske  Mission  har 
til  Tider  været  delt  i  mindre  Dele,  som  har  været  kendt  un- 
der forskellige  Navne,  som  Engelsk,  Welsk,  Skotsk  og  Irsk. 
Ved  at  undersøge  disse  Underafdelinger  finder  vi,  at  siden 
Kirkens  Organisation  i  1830  har  der  været  oprettet  omtrent 
40  særskilte  Missioner,  af  hvilke  27  fremdeles  eksisterer. 

Efter  en  gennemgaaende  Undersøgelse  af  Kirkens  Historie 
og  af  indsamlede  Oplysninger  fra  alle  mulige  Kilder,  er  vi  nu 
istand  til  efter  en  indgaaende  Beregning  at  opgive,  at  Kirken 
siden  dens  Organisation  i  1830  og  til  Slutningen  af  1926  har 
udsendt  tilnærmelsesvis  nøjagtig  35.275  Missionærer  fra  dens 
Hovedkvarter  for  at  forkynde  Evangeliet  i  mange  forskellige 
Lande  paa  Jorden.  Dette  Antal  indbefatter  dog  ikke  alle  de 
Missionærer,  som  har  virket  for  Forkyndelsen  af  Evangeliet; 
thi  medens  de  Ældster,  som  udsendtes  fra  Kirkens  Hoved- 
kvarterer, aabnede  de  forskellige  Missioner  i  Verden  og  ind- 
tog andre  ledende  Stillinger,  saa  har  Tusinder  af  lokale  Æld- 
ster arbejdet  med  samme  Nidkærhed  og  Sukces,  i  Særdeles- 

hed  i  Lande,  hvor  det  engelske  Sprog  ikke  er  almindeligt. 
Disse  lokale  eller  indfodte  Ældster  har  i  mange  Tilfælde 
endog  haft  mere  Sukces  end  mange  af  de,  der  udsendtes  fra 
Hovedkvarteret.  I  tidligere  Dage  var  der  maaske  tyve  lokale 
Missionærer  til  hver  amerikansk  Missionær,  saavel  paa  de  Bri- 
tiske Øer  som  i  de  skandinaviske  Lande,  Tyskland  og  Svejts. 
Denne  Regel  er  imidlertid  bleven  forandret  i  de  senere  Aar, 
da  det  meste  af  Missionærarbejdet  udfores  af  amerikanske 
Ældster.  Men,  om  vi  kaster  et  tilbagegaaende  Blik  paa  Kir- 
kens Missionsarbejde  i  de  97  Aar,  som  den  har  eksisteret,  saa 
er  vi  sikker  paa,  at  der  i  det  mindste  har  været  kaldet  og  be- 
skikket 70.000  Ældster  og  kvindelige  Missionærer  til  Tjenesten 
med  at  forkynde  Evangeliet  i  Verden. 

I  Betragtning  af  det  Faktum,  kan  det  med  god  Samvittig- 
hed overlades  til  ethvert  retsindigt  Menneskes  Skon,  som  er 
interesseret  i  det  store  Sidste  Dages  Værk,  paabegyndt  af  Jo- 
seph Smith,  under  guddommelig  Ledelse,  at  bedømme  om 
Kirkens  Ældster  og  Missionærer  som  et  Hele  har  været  tro  til 
deres  Kald  at  forkynde  Evangeliet,  som  dem  befalet,  til  en- 
hver Nation,  Slægt,  Tungemaal  og  Folk.  Specielt  naar  det 
tages  i  Betragtning,  at  denne  store  Stab  af  Arbejdere  i  Herrens 
Vingaard  i  mange  Tilfælde  har  prædiket  og  arbejdet  foruden 
Pung  og  Taske  eller  i  det  mindste  har  udført  Arbejdet  paa 
deres  egen  Bekostning  eller  paa  deres  Forældres  eller  Slægts 
Bekostning. 

Dersom  der  er  nogle  Lande  i  Verden,  som  ikke  har  været 
besogt  af  Sidste  Dages  Helliges  Missionærer,  da  er  denne  ikke 
Kirkens  Fejl,  ikke  heller  kan  dette  tilskrives  dens  Missionæ- 
rer, men  det  beror  mest  paa  det  Faktum,  at  religiøs  Frihed 
ikke  har  eksisteret  i  alle  Nationer,  og  at  vore  Ældster  i  mange 
Tilfælde  har  været  forbudt  af  strenge  Love  at  opfylde  den 
guddommelige  Befaling.  I  adskillige  Lande  har  de  endog  væ- 
ret forbudt  at  lande,  i  andre  Lande,  hvor  de  har  været  saa 
heldig  at  lande,  er  de  ofte  bleven  fængslet  og  udvist.  Jeg  er 
aldeles  overbevist  om,  at  Kirkens  Autoriteter  har  stedse  været 


358 


villig  og  er  endnu  villig  til  at  sende  Missionærer  til  enhver 
Nation  under  Solen,  dersom  de  Landes  Regeringer  og  Befolk- 
ning er  villig  til  at  modtage  dem.  Gud  give,  at  Nutidens  Israel 
snart  maa  nyde  det  Privilegium  uden  Hindring  at  kunne  for- 
kynde Evangeliet  i  hele  Verden.  Amen. 


AFSKEDSHILSEN 

til  mine  Medarbejdere  i  det  store  Hjælpeforenings- 
arbejde. 

Efter  at  have  modtaget  en  hæderlig  Afløsning  og  Tiden 
nærmer  sig,  da  vi  skal  forlade  Europa,  ønsker  vi  at  sende 
eder  alle  vor  hjerteligste  Hilsen  og  byde  eder  Farvel  med  Tak 
for  det  gode  Samarbejde. 

I  tre  anstrengende,  men  glædelige  Aar  har  vor  Interesse 
fulgt  eder.  I  vore  Bonner  har  I  været  erindret;  vore  Tanker 
vil  fremdeles  være  hos  eder,  og  vore  Bønner  for  eder  vil  ikke 
ophøre  efter  vor  Afrejse  fra  de  Lande,  der  har  bragt  os  saa 
mange  rige  Erfaringer. 

Under  vore  Besøg  i  eders  smukke  Lande  har  det  ikke  været 
let  for  os  at  vise  den  Taknemmelighed,  som  vi  kunde  ønske 
at  lægge  for  Dagen  for  den  varme  Velkomst,  der  blev  givet 
os,  og  for  den  udstrakte  Gæstfrihed  og  for  de  mange  pnegtige 
Blomster  og  Gaver,  der  blev  skænket  os.  Vi  beklager,  at  vi 
ikke  har  været  i  Stand  til  paa  nogen  udtrykkelig  Maade  at 
vise  vor  Paaskønnelse;  kun  igennem  »Andre«  kunde  vi  ud- 
trykke vore  hjertelige  Følelser,  vi  længtes  saa  meget  efter  at 
udtale  personlig.  Kun  den,  der  har  prøvet  at  tale  ved  Sted- 
fortræder, kan  forstaa  Vanskeligheden  ved  at  holde  Tankerne 
sammenknyttede;  undertiden  fejler  man  i  at  bibringe  Folk 
den  rette  Forstaaelse,  men  vi  maa  trøste  os  med,  at  Herren 
har  givet  Tilhorerne  Hjertets  Forstaaelse.  Vi  haaber  derfor 
gennem  det  skrevne  Ord  at  kunne  udtrykke  nogle  af  de  Tan- 
ker, vi  ikke  fik  fremført,  og  lægge  Eftertryk  paa  de  Tanker, 
som  allerede  er  udtalte. 


359 

Den  fremherskende  Idé,  at  Profeten  Joseph  Smiths  Motiv 
til  i  1842  at  organisere  Hjælpeforeningerne,  var  grundet  paa 
Menneskekærlighed.  Hans  Hensigt  var,  at  Velsignelse  og  Op- 
løftning skulde  komme  —  ikke  alene  til  Kvinderne  i  vor 
Kirke,  men  til  alle  Kvinder,  igennem  Aandens  Indflydelse  paa 
Kvindeforeningsarbejdet.  Vi  anerkender  som  Sandhed,  at  de. 
som  velsigner  andre,  skal  selv  modtage  en  større  Velsignelse. 

De  utallige  Tusinder,  som  har  været  beæret  med  Medlems- 
skab i  disse  Foreninger  igennem  de  mange  Aar  siden  deres 
Oprettelse,  har  bnaret  overbevisende  Vidnesbyrd  om  deres 
Nytte,  saaledes  som  det  var  forudset  af  den  profetiske  Leder. 

Hensigten  med  Organisationen,  som  den  var  planlagt  i  det 
første  Møde,  skont  den  er  meget  udvidet,  har  dog  ikke 
behøvet  nogen  Omforandring.  Hver  Maaned  gaar  en  større 
og  større  Armé  af  Kvinder  ud  for  at  søge  efter  nødlidende, 
for  at  besøge  de  syge,  tage  Vare  af  de  døde  og  i  det  hele  taget 
yde  al  den  Hjælp,  der  er  ønsket,  og  som  det  er  muligt  at  ud- 
fore. De  bestra^ber  sig  for  at  rette  paa  Moralen  og  fremhjælpe 
Dyden  i  Samfundet.  Organisationernes  Ledere  drager  Omsorg 
for  legemlig,  aandelig  og  moralsk  Uddannelse  for  Medlem- 
merne ved  Hjælp  af  vel  udarbejdede  Lektier. 

Organisationens  Virksomhed  som  et  Hele  har  ofte  været 
fremsat  i  foregaaende  Artikler,  men  ikke  alle  Medlemmer 
paaskønner  den  individuelle  Fordel,  der  tilflyder  disse  For- 
eningers virksomme  Arbejdere.  Funktionærerne  bliver  ud- 
dannet til  at  kunne  overtage  ledende  Stillinger.  Hundreder  af 
tilbageholdne,  men  selvbevidste  og  dygtige  Kvinder  har  igen- 
nem Ansvarlighed  udviklet  sig  til  at  blive  tillidsfulde  og 
interesserede  Ledere,  fordi  de  har  været  tvungne  til  at  spare 
Tid  og  Energi  for  at  kunne  udføre  deres  Kirkearbejde.  De  er 
tillige  bleven  dygtige  Ledere  i  deres  Hjem.  Organisations- 
lederne  og  Klasselederne  er,  grundet  paa  deres  Forberedelse 
til  at  lære  andre,  selv  bleven  udviklet  i  og  belært  om  Kirkens 
Lærdomme,  og  ved  at  de  har  haft  med  Regnskaberne  at  gøre, 
har  de  derved  ofte  kunnet  erholde  betroede  Stillinger  i  For- 
retningslivet. En  anden  Fordel,  de  har  haft  ved  at  indtage 

disse  Stillinger,  er,  at  de  har  lært  at  udtrykke  deres  Tanker 
i  offentlige  Moder  og  ved  Praktisering  lært  at  bede.  En  Skri- 
bent har  sagt,  at  enhver,  der  henvender  sine  Tanker  i  Bon  til 
Herren  i  een  Time,  foler  mere  Glæde  herved  i  sit  Hjerte  end 
ved  at  overvære  alle  de  Festligheder,  der  har  været  paa  Jorden 
siden  dens  Grundlæggelse.  En  anden  har  sagt,  at  Morgen- 
bønnen er  den  Nogle,  der  aabner  Skatkammeret  til  Guds 
Barmhjertighed  og  Velsignelse;  og  at  Aftenbønnen  er  den 
Nøgle,  der  skyder  os  ind  under  Guds  Beskyttelse  og  Varetægt. 
Hvor  nødvendigt  er  det  derfor  ikke  for  Kvinden  at  bede? 

Derfor,  kære  Søstre!  Spørgsmaalet,  der  ligger  for  os,  er: 
»Hvad  er  vor  Pligt  for  Tiden?«  Profetens  Plan  og  Hensigt  var 
i  Sandhed  inspireret,  og  hans  Syn  paa  Organisationens  Nytte 
i  Fremtiden  var  klart.  Den  Virksomhed,  vore  Forgængere  paa- 
begyndte, er  vokset  hvert  efterfølgende  Aar.  Fremtidens  Virk- 
somhed hviler  paa  de  nuværende  Ledere  og  Medlemmer,  en- 
hver maa  bære  sit  Ansvar,  for  at  Udviklingen  kan  fortsættes. 

En  dygtig  Kvindeforeningspræsident  maa  være  meget  al- 
sidig. Hendes  Tro  baade  paa  Gud  og  paa  sig  selv  maa  være 
stærk;  hun  maa  tillige  være  paalidelig  i  Ord  og  Handling, 
være  taktfuld,  taalmodig,  sympatetisk  og  oprigtig.  Det  burde 
være  et  Ønske  hos  enhver  Leder  at  følge  Jesu  Ord,  saaledes 
som  de  findes  i  Joh.  21:  15 — 17:  »Fød  mine  Faar«.  De  Kvin- 
der, der  er  beæret  med  en  Kaldelse  til  disse  vigtige  Stillinger, 
skal  ligeledes  erindre  det  andet  Vers  i  det  fjerde  Kapitel  af 
Pagtens  Bog,  der  lyder  saaledes:  »Derfor  ser  til,  o  I,  der  ind- 
gaar  i  Guds  Tjeneste,  at  I  tjener  ham  af  eders  ganske  Hjerte, 
Sjæl,  Sind  og  Styrke,  at  I  kan  staa  ulastelige  for  Gud  paa 
den  yderste  Dag.«  De  maa  iføre  sig  Barmhjertighedens  Kaabe, 
saaledes  som  det  siges  af  Apostelen  Paulus  i  hans  Brev  til 
Kor.  13.  Kapitel.  Erindrer  altid  Ordet  Barmhjertighed,  som  i 
udvidet  Forstand  mener  Kærlighed. 

Lederne  og  Medlemmerne  skal  tilsammen  stræbe  efter  at 
faa  Aanden  af  Arbejdet,  den  Aand,  som  uddriver  Splid  og 
Strid,  den  Aand,  der  paa  en  uegennyttig  Maade  fremmer  Sa- 

gen,  og  som  altid  holder  i  Erindring,  at  Bogstavet  dræber, 
men  Aanden  giver  Liv. 

Af  hele  vort  Hjerte  nedbeder  vi  vor  himmelske  Faders  ved- 
blivende Velsignelse  over  eder,  og  vi  haaber,  at  I  vil  give  vore 
Efterfølgere  al  den  Kærlighed  og  loyale  Støtte,  som  vi  har 

modtaget.  x-^        i 

&  Eders  hengivne 

May  Booth  Talmage. 


DET  NYE  TEMPEL  I  ARIZONA. 
Det  syvende  i  Rækken. 

Det  nye  Tempel  i  Mesa,  Arizona,  blev  indviet  den  23.  Ok- 
tober under  stor  Højtidelighed  og  i  Overværelse  af  omkring 
20.000  Mennesker. 

Indvielsesceremonien  begyndte  ved  Solopgang,  idet  Ste- 
phens Kantate  »Synet«  blev  sunget  paa  Taget  af  Sidebygnin- 
gen til  Templet  af  de  sammensluttede  Kor  fra  Hollywood  og 
Los  Angeles  Stav. 

Tilstede  ved  Indvielsen  var  et  stort  Antal  af  Kirkens  le- 
dende Brødre.  Indvielsesbønnen  blev  opsendt  af  vor  Profet  og 
Leder  i  en  klingrende  Tone,  og  den  blev  gentaget  i  alle  Mo- 
derne om  Søndagen  og  de  folgende  to  Dage,  paa  hvilke  Moder 
blev  afholdt.  Den  var  den  mest  inspirerende  Del  af  hver  Guds- 
tjeneste. Det  første  Mode  om  Søndagen  aabnedes  med  Bøn  af 
Patriark  Hyrum  G.  Smith,  hvorefter  Præsident  Grant  bod 
Forsamlingen  velkommen.  I  Løbet  af  Dagen  talte  Præsident 
A.  W.  Ivins,  Præsident  Rudger  Clawson,  Ældsterne  Geo.  A. 
Smith,  Geo.  F.  Richards,  David  O.  McKay,  Joseph  Fielding 
Smith,  Stephen  L.  Richards  og  Richard  R.  Lyman  af  de  Tolvs 
Raad,  J.  Golden  Kimball  og  Joseph  W.  McMurrin  af  de  Halv- 
fjerds Raad. 

Ved  Møderne,  der  blev  afholdt  Mandag  den  24.  Oktober, 
talte  Ældsterne  Melvin  J.  Ballard  af  de  Tolvs  Raad,  Rulon  S. 
Wells  af  de  Halvfjerds,  John  A.  Widtsoe  af  de  Tolvs  Raad  og 

Præsidenterne  Ivins  og  Grant.  Desuden  talte  Rey  L.  Pratt, 
Præsident  over  den  Meksikanske  Mission,  og  Edwin  G.  Santeo. 
en  Lamanit,  der  talte  i  de  Indfødtes  Sprog.  Smuk  Sang  ud- 
førtes af  et  Indianerkor. 

Det  afsluttende  Mode  blev  holdt  Torsdag  Eftm.,  ved  hvilket 
Præsidenterne  Heber  J.  Grant,  A.  W.  Ivins,  Rudger  Glawson, 
Patriark  H.  G.  Smith,  Apostel  Geo.  F.  Richards  og  Præsident 
J.  Golden  Kimball  talte.  Ved  Mødet  Tirsdag  Form.  talte  Præ- 
sident Rey  L.  Pratt,  Ældsterne  Richard  R.  Lyman  og  Melvin 
J.  Ballard  af  de  Tolvs  Raad,  Biskop  Sylvester  Q.  Cannon, 
Apostel  Joseph  Fielding  Smith  og  Præsident  Grant. 

Om  Aftenen  fra  6  til  8  blev  en  Sammenkomst  afholdt  for 
Børnene,  der  i  Hundredvis  fyldte  Bygningen.  Særdeles  nyde- 
lig Sang  blev  udført,  og  Taler  passende  for  Lejligheden  blev 
holdt. 

Opførelsen  af  et  Tempel  i  Mesa  blev  allerede  taget  under 
Overvejelse  i  1908,  men  ingen  Beslutning  taget  før  i  Oktober 
1912.  I  December  s.  A.  rejste  Præsident  Joseph  F.  Smith, 
Præsident  Anthon  H.  Lund  og  flere  af  Apostlene  til  Mesa  for 
at  tage  nogle  Tomter  i  Øjesyn,  men  intet  Valg  blev  truffet, 
og  da  Verdenskrigen  udbrød,  blev  det  bekendtgjort,  at  intet 
vilde  blive  foretaget,  saa  længe  Krigen  rasede.  Ved  Oktober- 
Konferencen  1919  blev  det  tilkendegivet,  at  en  Grund  var  er- 
hvervet, og  et  Tempel  vilde  blive  opført.  Præsident  Heber  J. 
Grant,  Ældsterne  David  O.  McKay  og  Geo.  Richards  af  de 
Tolvs  Raad  og  Willard  Young  valgte  Byggegrunden,  der  blev 
inviet  af  Præsident  Grant  den  28.  December  1921.  Arbejdet 
blev  paabegyndt  den  25.  April  1922  og  selve  Bygningen  den 
5.  Januar  1923. 

Det  celestiale  Værelse,  det  smukkeste  af  alle  Salene,  er  for- 
synet med  Paneler  af  hvidt  italiensk  Marmor.  Foran  Vin- 
duerne fra  Loft  til  Gulv  hænger  røde,  spanske  Flø jelsgardiner, 
og  Gulvet  er  dækket  med  hvidgule  Marmorfliser  og  kostbare 
Tæpper.  Stole  og  Sofaer  er  betrukne  med  Fløjl,  alt  Træværk 
er  Valnøddetræ.  Pragtfulde  gyldne  Kandelabre  oplyser  Salen. 

Syd  for  denne  Sal  er  de  andre  Værelser  grupperet.  Alt  er  ud- 
styret med  Smag  og  i  en  Stil,  der  svarer  til  deres  Brug,  og  saa 
let  tilgængeligt  og  praktisk,  som  det  er  muligt.  Døbefonten 
bæres  af  Øksne,  formede  af  den  norske  Billedhugger  Torleaf 
Knapphus. 


HØSTKONFERANCEN   I  OSLO. 

Lordag  22.  oktober  1927  kl.  8  eftm.  avholdt  Oslo  grens  sang- 
kor sin  vanlige  aftenunderholdning  under  ledelse  av  sang- 
instruktør Eyolf  Arveseth. 

Søndag  formiddag  kl.  IOV2  avholdt  søndagsskolen  sin  halv- 
aarlige  konferance.  Sang:  »Lad  hvert  et  hjerte  frydes«.  Bon 
av  Einar  A.  Strand.  Sang:  »O  du  salighetens  klippe«.  Et  godt 
program  blev  derefter  utført.  Bror  Nielsen,  bestyrer  av  Moss 
søndagsskole,  og  Ingvald  Johansen,  bestyrer  av  Drammen 
søndagsskole,  gav  rapport  av  deres  virksomhet.  Taksigelse  av 
Henry  Larsen. 

Medlemsmøte  avholdtes  kl.  2  under  præsidium  av  missions- 
præsident  Lorenzo  W.  Anderson.  Sang:  »Vaagn  op,  hør  røsten 
lyder«.  Bøn  av  jeldste  John  W.  Olsen.  Sang:  »Nu  vi  os  for- 
samle her«.  Nadveren  blev  administreret  av  Thorvald  Carl- 
sen og  Kristian  O.  Kristiansen.  Paa  forhøiningen  var  føl- 
gende fra  Zion  tilstede:  Præsident  Lorenzo  W.  Anderson, 
Olive  M.  Anderson,  grensforstander  James  Ericksen,  Howard 
J.  Engh,  Alonzo  Andersen,  George  William  Thulin,  Henry 
Henricksen,  John  W.  Olsen,  Hyrum  E.  Straaberg,  Rudolph 
C.  Bjørnn,  Hyrum  L.  Jensen  og  George  N.  Anderson. 

Præsidenten  opfordret  søskende  at  opfylde  deres  pligter  og 
leve  op  til  det  lys,  Herren  havde  givet  dem.  Han  foreslog  der- 
efter kirkens  generalautoriteter:  James  E.  Talmage  og  John 
A.  Widtsoe  som  nuværende  og  tilkommende  præsidenter  av 
den  Europæiske  mission,  Lorenzo  W.  Anderson  som  præsident 
av  den  Norske  mission,  Olive  M.  Andersen  som  præsidentinde 

av  de  kvindelige  hjælpeforeninger  i  Norge,  Alonzo  Andersen 
som  missionssekretær  og  ovenstaaende  som  missionær  til  at 
virke  i  Oslo  distrikt.  Alle  forslag  vedtoges  enstemmigt. 

Grensforstander  James  Ericksen  omtalte  sine  missions- 
erfaringer  i  kirken,  gav  gode  raad  og  formaninger  og  bar  sit 
vidnesbyrd.  Ældste  George  William  Thulin  mindet  søskende 
om  den  tid,  han  som  ung  gut  gik  til  søndagsskolen  her  i  Oslo, 
og  bar  vidnesbyrd  om  evangeliet. 

Ruth  Johanne  Haagensen  blev  velsignet  av  James  Ericksen. 

Søndag  aften  kl.  7.  Koret  sang:  »Med  en  forenet  røst«.  Bøn 
av  Otto  Gebhardt.  Sang:  »Se,  jeg  staar  ved  døren«. 

Missionspræsidenten  uttalte  sin  glæde  over  at  se  saa  mange 
tilstede.  Disse  unge  mænd,  som  Herren  har  kaldet  til  at  for- 
fremme sit  værk,  har  ikke  gaaet  i  skoler  og  lært  Græsk  og 
Latin  for  at  prædike  evangeliet.  Det  er  saa  simpelt,  at  alle  kan 
forstaa  det,  og  ønsket  at  høre  dem  alle.  Følgende  ældster  frem- 
stod og  talte  faa  ord:  John  W.  Olsen,  George  N.  Andersen  og 
Rudolph  C.  Bjørnn.  Til  aweksling  sang  dobbeltkvartetten: 
»Til  Østerland  vil  jeg  fare«  og  »O,  min  Fader,  du  som  kjender«. 
Henry  Henricksen,  Hyrum  Straaberg,  Alonzo  Andersen  og  Olive 
M.  Andersen  talte.  Koret  sang:  »Jeg  tjener  Gud,  mens  jeg  er 
ung«.  Hyrum  L.  Jensen,  Howard  J.  Engh,  George  William 
Thulin  og  James  Ericksen  bare  deres  vidnesbyrd.  Motet  slut- 
tet med  salmen:  »I  vor  Forløsers  navn«.  Taksigelse  av  Carl  M. 
Hagberg.  Møtet  var  besøgt  av  370. 

Missionærmøte  avholdtes  mandag  og  tirsdag.  Alle  uttalte 
deres  følelser  og  mottog  raad  av  præsidenten  og  James  Erick- 
sen. Hyrum  L.  Jensen  var  afløst  til  at  reise  hjem.  Præsiden- 
ten beskikket  derpaa  følgende  missionærer  til  sine  arbeids- 
felter:  George  William  Thulin  og  Rudolph  C.  Bjørnn  til  Dram- 
mens gren,  John  W.  Olsen  og  Hyrum  E.  Straaberg  til  Aren- 
dals  gren,  Hilmer  P.  Simonsen  til  Frederiksstad  gren,  Howard 
J.  Engh  og  Henry  Hendricksen  til  Skien  gren  og  James  Erick- 
sen og  George  N.  Anderson  til  Oslo  gren. 

Oslo  gren  avholdt  konferance  mandag  aften  kl.  8.  Rappor- 

ter  fra  de  forskellige  organisationer  var  fremlagt  av  bestyrel- 
sen. James  Ericksen  var  opholdt  som  forstander  av  Oslo  gren 
med  Ludvig  Arnesen  og  Henry  Larsen  som  raadgivere. 

Tirsdag  aften  avholdtes  en  stor  fest.  Der  var  syv  døbte  un- 
der konferancen. 


Carl  M.  Hagberg,  skriver 


OSLO  GRENS  75-AARS  JUBILÆUM. 

I  anledning  Oslo  grens  75-aars  jubileum  næste  aar  vil  der 
utkomme  en  kortfattet  historie  over  den  norske  misjons  virk- 
somhet  i  de  snart  forlopne  75  aar  og  vil  indeholde: 

Indforeisen  av  evangeliet  til  Norge  og  forsk jellige  avisers 
uttalelser.  Organisasjoner  av  de  forsle  grene.  Indvielse  av  de 
forste  kirkebygninger.  Sangforeningers,  kvindelige  hjælpe- 
foreningers  og  ungdomsforeningers  oprettelse  m.  m. 

Historien  er  samlet  og  utarbeidet  av  Carl  M.  Hagberg  og 
vil  antagelig  bli  omkring  3  å  4  16-sidige  ark,  altsaa  64  sider 
og  trykt  paa  godt  papir  i  pent  8°  format. 

Boken  vil  ogsaa  bli  illustret  med  billeder  av  de  forste  mole- 
lokaler saavel  i  Oslo  som  fra  de  øvrige  byer,  samt  billeder  av 
de  misjonærer,  der  kjæmpet  for  evangeliets  indførelse  i  Norge 
fra  begyndelsen  av. 

Abonnementsprisen  er  sat  saa  lav  for  at  det  kan  være  over- 
kommeligt for  dem,  der  maatte  ha  interesse  av  at  erholde  den 
norske  misjons  historie  for  en  pris  av  kr.  2,50  inden  Norges 
grændser  ind.  porto  og  1  dollar  til  Amerika  incl.  porto  i 
heftet  omslag. 

Da  boken  ikke  kan  sættes  i  arbeide,  førend  el  passeligt 
abonnementsantal  er  tegnet  og  kontingenten  betalt,  bedes  en- 
hver, der  maatte  ha  interesse  av  at  stotte  foretagendet,  om  at 
indsende  bestillinger  snarest  muligt  til  Osterhausgaten  27, 
Norge. 

Bokens  manuskript  er  desuten  gjennemset  og  anbefalet  av 

historieskriver  Andrew  Jenson,  likesom  misjonspræsidenten 
for  den  europæiske  misjon  dr.  James  E.  Talmage  har  git  fore- 
tagendet sin  varmeste  anbefaling,  og  likeledes  misjonspræsi- 
denten  for  den  norske  misjon  Lorenzo  W.  Andersen. 
Hermed  være  foretagendet  anbefalet  paa  det  bedste. 

Oslo,  i  november  1927.  n      ,     ,.      . 

Broderligst 

Carl  M.  Hagberg. 

»Bikuben«  bedes  venligst  at  opta  ovenstaaende. 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  318.) 
EN  MISSIONSKIRKE. 

Enhver  Organisation  har  selvfølgelig  det  Formaal  at  sam- 
menbinde dens  Medlemmer,  især  maa  dette  være  Tilfældet 
med  et  Samfund,  der  beskæftiger  sig  med  Filosofien  an- 
gaaende  Menneskets  Stilling  i  Universet.  I  Kristi  Kirke  er 
dette  dens  fornemste  Opgave,  nemlig  at  tilvejebringe  den 
største  Glæde  for  hele  Menneskeslægten. 

En  Kirke  med  en  Hensigt.  Jordelivets  Erfaringer  er,  ifølge 
de  fundamentale  Læresætninger,  der  er  bleven  fremsat  i  de 
foregaaende  Kapitler,  Mennesket  behjælpelig  i  dets  Udvikling, 
saaledes  at  det  kan  blive  i  Stand  til  at  opnaa  mere  Magt  og 
derfor  en  større  Glæde.  Som  allerede  bemærket,  er  det  ifølge 
Sagens  Natur  umulig  for  et  intelligent  Væsen  at  opnaa  den 
største  Grad  af  Glæde,  undtagen  andre  lignende  Væsener  sam- 
tidig skrider  fremad.  Den  antagne  Plan  vil  faa  et  heldigt  Re- 
sultat, kun  forsaavidt  alle,  eller  i  det  mindste  et  Flertal  af 
dem,  der  antog  samme,  kan  frelses.  Kirken,  et  Led  i  den  »store 
Plan«,  strider  uafladelig  for  denne  Sag  som  en  Hovedopgave: 
Alle  maa  frelses!  Kirkens  Arbejde  kan  faktisk  ikke  siges  at 
være  fuldendt,  før  enhver  i  det  mindste  har  faaet  Sandheden 
at  høre.  Der  kan  ikke  være  Tale  om  Salighed  for  nogle  faa 

frelste  Sjæle,  omringende  Guds  Trone,  medens  Mængden  paa 
samme  Tid  vaaider  sig  i  Helvede.  Kirkens  største  Mission  er 
nødvendigvis  a  bringe  alle  Mennesker  til  Sandheds  Erken- 
delse. Dette  er  virkens  Almenopgave. 

Nutidens  Haib.  Mennesker  frelses  ikke  blot  ved,  at  de  lærer 
Sandheden  at  lende.  De  maa  efterleve  den  i  deres  daglige  Liv. 
Livet  er  i  Vineligheden  en  uendelig  Folgerække  af  Dage, 
hvilke  hver  is;ir  maa  bringe  lidt  mere  Udvikling  end  den  fore- 
gaaende  Dag.  Det  gælder  om  at  udnytte  til  det  yderste  hver 
Dag  af  vort  Lr.  Kirken  maa  være  os  behjælpelig  hver  eneste 
Dag  i  alt,  hvac  der  henhører  til  det  daglige  Liv,  lige  fra  den 
Mad,  man  spiser,  til  de  dybeste  aandelige  Tanker,  man  be- 
skæftiger sig  ned.  For  Menneskets  Vedkommende  maa  hver 
Dag  være  et  Skridt  fremad,  hen  imod  den  evige  Ophøjelse, 
som  det  tragte'  efter.  Heri  bestaar  det  daglige  Haab,  der  be- 
sjæler  ethvert  tænkende,  fremadskridende  Væsen.  Som  sagt, 
det  er  én  af  Kirkens  Hovedopgaver  i  dens  Missionsvirksomhed 
al  komme  dets  Medlemmer  til  Hjælp  i  det  daglige  Liv. 

Timelig  Frelse.  I  en  Kirke,  hvor  Principper  som  de  fore- 
gaaende  gør  sig  gældende,  kan  der  ikke  være  Tale  om  Ad- 
skillelse mellem  det  aandelige  og  det  timelige.  Vi  tilhører  et 
mangesidigt  Univers.  Alligevel  er  der  kun  en  virkelig  »stor 
Plan«  for  os  at  se  hen  til.  Det  er  muligt,  at  det  aandelige  er 
af  den  største  Betydning  i  Himmelen,  men  for  os,  der  bor  paa 
Jorden,  er  det  nødvendigt  at  tage  Hensyn  til  timelige  Vilkaar. 
Eftersom  det  er  umuligt  at  adskille  timelige  fra  aandelige 
Anliggender,  forsøger  Kirken  at  bistaa  dens  Medlemmer 
i  deres  daglige  Affærer.  Kirkens  Missionsvirksomhed  bestaar 
faktisk  for  en  stor  Del  i  at  forbedre  dens  Medlemmers  time- 
lige Omstændigheder.  Det  er  kun,  naar  der  sørges  for  det 
timelige  saa  vel  som  for  det  aandelige  Liv,  at  Kirken  tilfulde 
kan  rigtig  udfolde  sig  og  nyde  den  største  Glæde,  saaledes  kan 
ogsaa  Kirken  kun  under  sunde  timelige  Forhold  skride  frem 
mod  den  højeste  Lykke. 

Det  udenlandske  Missionssystem.  I  en  Kirke,  hvor  alle  dens 

mandlige  Medlemmer  enten  har  eller  kan  fat  Præstedømmet, 
og  hvis  sammenbindende  Missionsaand  gør  sig  gældende  i 
alle  Retninger,  er  det  en  Selvfølge,  at  alle  lirkens  Medlem- 
mer, baade  Mænd  og  Kvinder,  kan  blive  opfudret  til  at  ud- 
føre timeligt  eller  aandeligt  Missionsarbejde  til  Opbyggelse 
for  deres  Medmennesker.  (Fortsættes) 


SØNDAGSSKOLENS  NADVERVERS  OG  KORLEKTIE 

for  December  1927. 
Nadververs : 

Jeg  kommer  til  dig  helt  angerfUd, 

Jeg  føler  din  Kærlighed  for  mig 

I  dette  Sakrament  kære  Frelser, 

Jeg  altid  ihukommer  dig. 

Korlektie: 

Thi   enhver,   der  gør   min   Faders  Vilje,   som    er  i  Him- 
lene, han  er  min  Rroder  og  Søster  og  Moder. 

Math.  12.  Kap.  50.  V. 


Da  kom  Jesus  fra  Galilæa  til  Jordanen  til  Johannes  for 
at  døbes  af  ham.  Men  Johannes  formente  ham  det  og 
sagde:  Jeg  har  bebov  at  døbes  af  dig,  og  du  kommer  til 
mig!  Men  Jesus  svarede  og  sagde  til  ham:  Tilsted  det  nu; 
thi  saaledes  bør  det  os  at  fuldkomme  alt,  hvad  Ret  er.  Da 
tilstedte  han  ham.  (Matt.  3:   13-15.)      . 

